open-index/open-wikipedia-markdown huggingface dataset:
सून वादी

**सून वादी** (, Soon Valley) या **सून सकेसर** (, Soon Sakesar) पाकिस्तान के पंजाब प्रान्त के मध्य भाग में स्थित एक मशहूर वादी है। यह ख़ुशाब ज़िले से उत्तरपश्चिम में है और नौशेरा इस वादी का सबसे बड़ा शहर है। ५६ किमी लम्बी और १४ किमी चौड़ी सून वादी नमक कोह शृंखला में स्थित है और उस पर्वतमाला के सबसे ऊँचे पहाड़ सकेसर से शुरू होकर पधराड़ (, Padhrar) गाँव तक चलती है।

इस वादी में बहुत से ख़ूबसूरत पानी के चश्मे, झीलें, झरने, जंगल और ताल-तालाब हैं। खबिक्की झील (, Khabikki Lake) और ऊछाली झील (, Uchhalli Lake) सैलानियों में बहुत लोकप्रीय हैं - इनका पानी बहुत खारा होने से इनमें मछलियाँ तो नहीं हैं लेकिन इनपर बहुत से चिड़ियाँ सर्दियाँ गुज़ारने हर साल आती हैं। यहाँ कृषि भी जमकर होती है क्योंकि ज़मीन बहुत ही उपजाऊ है। सून वादी प्राचीनकाल में एक संस्कृति का घर होती थी। आधुनिक ज़माने में यहाँ आवान जाति के लोग बहुसंख्य हैं।

## नाम की जड़ें
'सून' शब्द संस्कृत भाषा के 'सोहन' शब्द से आया है, जिसका मतलब 'सुन्दर' होता है।

## इन्हें भी देखें
* नमक कोह
* पोठोहार
* सकेसर पहाड़

## बाहरी कड़ियाँ
* यू-ट्यूब पर सून वादी के नजारों पर एक छोटी-सी फ़िल्म
* सून वादी के सुलतान महदी चश्मे में छलांग लगते लोग (यू-ट्यूब पर)

## सन्दर्भ


श्रेणी:पंजाब (पाकिस्तान)
श्रेणी:पोठोहार
अशोक अमृतराज

**अशोक अमृतराज** (, जन्म २२ फ़रवरी १९५६) एक भारतीय अमेरिकी फ़िल्म निर्माता, पूर्व व्यावसाइक टेनिस खिलाड़ी और हाइड पार्क इंटरटेनमेंट के सचिव है।जनवरी २०१७ में इन्हें भारत में संयुक्त राष्ट्र सतत विकास लक्ष्य कार्यक्रम (यू एन डी पी ) के लिए सद्भावना राजदूत बनाया गया है।

## करियर
### व्यावसायिक टेनिस
अमृतराज एक भूतपूर्व टेनिस खिलाड़ी है और इन्होंने भारत का प्रतिनिधित्व अंतर्राष्ट्रीय स्तर पर किया है। उन्होंने अपने नौ साल के करियर में विम्बलडन और अमेरिकी ओपन सहित कई बड़ी टेनिस प्रतियोगिताओं में हिस्सा लिया है। उनके भाई विजय अमृतराज और आनंद अमृतराज भी टेनिस खिलाड़ी है।

### फ़िल्म निर्माण
अमृतराज ने १०० से अधिक फ़िल्मों का निर्माण किया है जिनमे होलीवूड फ़िल्में *एंटीट्रस्ट*, *वाकिंग टाल* और *ब्रिन्गिंग डाउन द हाउस* शामिल है जिनमें स्टीव मार्टिन और क्वीन लतीफ़ा ने अभिनय किया है और साथ ही तमिल फ़िल्म *जीन्स* का भी निर्माण किया था।

## बाहरी कड़ियाँ
*
डीप सी चैलेंजर

डीप सी चैलेंजर (DCV 1) एक 7.3 मीटर (24 फुट) गहराई में गोता लगाने वाली डाइविंग पनडुब्बी है जिसको चैलेंजर डीप जो पृथ्वी की सबसे गहरी जगह है, तक पहुँचने के लिए बनाया है। २६ मार्च २०१२ में, जेम्स कैमरून ने इसे अपने लक्ष्य तक पहुंचाया। चैलेंजर डीप तक पहुँचने वाले सबसे पहले व्यक्ति बने। डीसी चैलेंजरजर का अनुसंधान और डिजाइन कंपनी एचेरान, सिडनी, ऑस्ट्रेलिया ने किया। इसमें वैज्ञानिक नमूना उपकरण और उच्च परिभाषा वाले ३-डी कैमरे शामिल हैं। यह वंश की सतह से लगभग दो घंटे बाद सागर के गहरे बिंदु पर पहुंच गया। 310px|thumb|डीप सी चैलेंजर का रेखाचित्र

## सन्दर्भ
सेक्स एंड द सिटी

***सेक्स एंड द सिटी*** () एक अमेरिकी हास्य-ड्रामा टेलीविजन शृंखला है जिसकी रचना डेरेन स्टार ने की व निर्माण एचबीओ ने किया। इसका प्रसारण १९९८ से २००४ के बिच किया गया व इसके मुख्य प्रसारण में कुल चौरानवे प्रकरण थे। इसके छः साल के प्रसारण में इसे कई निर्मातओं, लेखकों व निर्देशकों का सहकार्य मिला जिनमे मुख्यतः माइकल पैट्रिक किंग की मदद उल्लेखनीय है।

न्यू यॉर्क शहर में घटित व चित्रित व कैंडेस बुश्नेल द्वारा लिखित इसी नाम के उपन्यास पर आधारित यह कार्यक्रम चार औरतों के समूह के जीवन पर प्रकाश डालता है, जिनमे से तिन अपनी तीस की उम्र व एक चालीस की उम्र की है, जो अपने अलग व्यवहार व बदलते सेक्स जीवन के बावजूद एक दूसरे से सारी बाते बांटती है। इसमें सराह जेसिका पार्कर, किम केत्रल, क्रिस्टिन डेविस और सिंथिया निक्सन मुख्य भूमिकाओं में है। यह शृंखला अनेक कहानियों के साठ सम्भोग, सम्भोग जनित बीमारियाँ, सुरक्षित सम्भोग व महिलाओं से सम्बंधित घटनाओं पर ध्यान देती है और मित्रता व रिश्तों के बिच अंतर को दर्शाती है।

इस शृंखला को काफ़ी सराहा गया है और इसके विषय व पात्रों की समीक्षा की गई है। इसके साथ ही इसे दो फ़िल्मों *[[सेक्स एंड द सिटी (फ़िल्म)|सेक्स एंड द सिटी]]* (२००८) व उसका अगला भाग *[[सेक्स एंड द सिटी २]]* (२०१०) में परिवर्तित किया जा चूका है। अपने ५४ एमी पुरस्कार नामांकनो में से इसे ७ में, २४ गोल्डन ग्लोब पुरस्कार नामांकनो में से ८ में और ११ स्क्रीन एक्टर्स गिल्ड अवार्ड्स नामांकनो में से ३ में विजय प्राप्त हुई है।

## मूल
यह शो लेखक कैंडेस बुशनेल की 1997 में इसी नाम की किताब पर आधारित था , जिसे द न्यू यॉर्क ऑब्जर्वर में उनके कॉलम से संकलित किया गया था । बुशनेल ने कई साक्षात्कारों में कहा है कि उनके कॉलम में कैरी ब्रैडशॉ उनका परिवर्तन अहंकार है ; जब उसने "सेक्स एंड द सिटी" निबंध लिखा, तो उसने शुरू में अपने नाम का इस्तेमाल किया, लेकिन गोपनीयता कारणों से, बाद में सारा जेसिका पार्कर द्वारा श्रृंखला में निभाए गए चरित्र का निर्माण किया । कैरी ब्रैडशॉ न्यूयॉर्क शहर में रहने वाली एक लेखिका थीं। कैरी ब्रैडशॉ और कैंडेस बुशनेल के आद्याक्षर समान हैं, उनके संबंध पर जोर देने वाला एक फलता-फूलता है। इसके अलावा, जिस तरह कैरी ब्रैडशॉ के पास काल्पनिक न्यूयॉर्क स्टार के लिए लेख हैंबाद की श्रृंखला में एक पुस्तक के रूप में प्रकाशित, संपूर्ण सेक्स एंड द सिटी श्रृंखला न्यूयॉर्क ऑब्जर्वर के लिए बुशनेल के अपने कॉलम के संकलन पर आधारित है ।

## बाहरी कड़ियाँ
* 
* 

श्रेणी:अंग्रेज़ी भाषा के टीवी कार्यक्रम
श्रेणी:अमेरिकी नाटक टेलीविजन शृंखला
2012 ब्रिक्स शिखर सम्मेलन

**चतुर्थ ब्रिक्स शिखर सम्मेलन** ब्रिक्स देशों का चौथा वार्षिक शिखर सम्मेलन है, जिसमें इसके पाँच सदस्य राष्ट्रों ब्राजील, रूस, भारत, चीन और दक्षिण अफ्रीका के राष्ट्र या सरकार प्रमुखों ने भाग लिया। शिखर सम्मेलन का आयोजन भारत की राजधानी नई दिल्ली स्थित पाँच सितारा होटल ताज महल में 29 मार्च 2012 को किया गया था। यह पहला अवसर है जब भारत ने किसी ब्रिक्स शिखर सम्मेलन की मेजबानी की है। शिखर सम्मेलन का विषय था "वैश्विक सुरक्षा, स्थिरता और समृद्धि के लिए ब्रिक्स भागीदारी"। शिखर सम्मेलन में चर्चा का मुख्य विषय विकासशील देशों के लिए विश्व बैंक के समान एक ब्रिक्स बैंक का गठन करना था। शिखर सम्मेलन कड़ी सुरक्षा के बीच आयोजित किया गया था, लेकिन इसके बावजूद इसे कई विवादों का सामना करना पड़ा, जिनमें सबसे प्रमुख तिब्बतियों द्वारा चीन का विरोध किया जाना था।

## प्रतिभागी प्रतिनिधिमंडल
प्रतिभागी देश

### प्रतिभागी देश
# भारत
# दक्षिण अफ्रीका
# चीन
# रूस
# ब्राजील
निम्न पाँच देशों के राष्ट्र प्रमुखों/सरकार प्रमुखों ने इस शिखर सम्मेलन में भाग लिया।


Image:Manmohansingh04052007.jpg |** [[मनमोहन सिंह]]**भारत के प्रधानमंत्री(*मेजबान*)
File:Dilma Rousseff - foto oficial 2011-01-09.jpg|** [[डिल्मा रॉसेफ|दिल्मा रूसेफ]]**ब्राजील की राष्ट्रपति 
File:Hu Jintao Cannes2011.jpg |** [[हु जिन्ताओ|हू जिंताओ]]**चीन के राष्ट्रपति 
File:Dmitry Medvedev official large photo -1.jpg |** [[दिमित्री मेदवेदेव]]**रूस के राष्ट्रपति
File:Jacob G. Zuma - World Economic Forum Annual Meeting Davos 2010.jpg |** [[जेकब ज़ूमा|जैकब जुमा]]** दक्षिण अफ्रीका के राष्ट्रपति 


## सन्दर्भ

## बाहरी कड़ियाँ

श्रेणी:ब्रिक्स शिखर सम्मेलन
एमिली वैन-कैंप

**एमिली आइरीन वैन-कैंप** () (जन्म: मई 12, 1986) कनाडाई अभिनेत्री हैं। यह टीवी और फिल्म दोनों में काम कर चुकी हैं और डब्ल्यू॰बी॰ चैनल की शृंखला *एवरवुड* में अपनी एमी एबट (2002-06) और एबीसी की *ब्रदर्स एंड सिस्टर्स* शृंखला में रेबेका हार्पर (2007-10) की भूमिकाओं के लिए जानी जाती हैं। यह वर्तमान समय में एबीसी ड्रामा *[[रिवेंज (टीवी शृंखला)|रिवेंज]]* में एमिली थॉर्न की भूमिका निभा रही हैं।

## सन्दर्भ

## बाहरी कड़ियाँ

* एमिली वैन-कैंप इण्टरनेट मूवी डेटाबेस पर 
* एमिली वैन-कैंप ट्विटर पर

श्रेणी:जीवित लोग
श्रेणी:कनाडाई नर्तक
श्रेणी:कनाडाई फ़िल्म अभिनेत्री
श्रेणी:कनाडाई टेलीविज़न अभिनेत्री
श्रेणी:1986 में जन्मे लोग
स्प्रैटली द्वीप समूह

thumb|230px|स्प्रैटली द्वीप समूह का नक़्शा (अगर द्वीप पर किसी देश का क़ब्ज़ा है तो उसका ध्वज साथ दिखाया गया है)
**स्प्रैटली द्वीप समूह** (Spratley Islands) दक्षिणी चीन सागर में स्थित ७५० से अधिक रीफ़ों, समुद्र से बाहर उठने वाली चट्टानों, एटोलों और द्वीपों का एक द्वीप समूह है। इतू अबा (Itu Aba) इसका सबसे बड़ा द्वीप है। यह फ़िलिपीन्ज़ और पूर्वी मलेशिया के तटों से आगे दक्षिणी वियतनाम की तरफ़ जाते हुए एक-तिहाई रस्ते पर मौजूद हैं। इनमें कुल मिलकर चार वर्ग किमी ज़मीन से भी कम क्षेत्रफल है और यह ४,२५,००० वर्ग किमी के समुद्री क्षेत्र पर फैले हुए हैं। वैसे तो इन छोटे-से द्वीपों-रीफ़ों पर कोई मनुष्य नहीं रहता और इनका ज़्यादा आर्थिक मूल्य नहीं है लेकिन यह जिस भी देश के अधीन होंगे उसकी समुद्री सीमा बहुत विस्तृत हो जाएगी और संयुक्त राष्ट्र की समुद्री क़ानून संधि के अंतर्गत उनके नीचे मिलने वाले खनिजों पर और उसमें मौजूद मछलियों पर उस देश के विशेष अधिकार बन जाएंगे। फ़ौजी दृष्टि से भी उस देश की नौसेना अधिक क्षेत्रफल पर सक्रीय हो सकेगी।

स्प्रैटली द्वीप समूह के इर्द-गिर्द के बहुत से देशों ने इन द्वीपों पर स्वामित्व होने का दावा किया है। वियतनाम, जनवादी गणतंत्र चीन, ताइवान, मलेशिया और फ़िलिपीन्ज़ ने लगभग ४५ टापुओं पर अपने फ़ौजी दस्ते भेजे हैं और इनमें आपसी तनाव बना रहता है। इनके नेता भी अख़बारों के ज़रिये इन द्वीपों के बारे में एक-दुसरे से तू-तू मैं-मैं करते रहते हैं। नन्हे ब्रुनेई देश ने यहाँ अपनी सेना तो नहीं भेजी लेकिन समुद्री क़ानून संधि के अंतर्गत यह स्प्रैटली समूह के दक्षिण-पूर्वी भाग को अपना आरक्षित आर्थिक क्षेत्र (ऍक्सक्लूसिव इकॉनॉमिक ज़ोन) बताता है।

## स्प्रैटली द्वीपों के कुछ नज़ारे

File:Cây phong ba.JPG|एक पुराना हथसुरा (हीलियोट्रोप) का झाड़
File:Truong Sa lon.JPG|वियतनामी स्प्रैटली द्वीप
File:Truong Sa Đông.JPG|केन्द्रीय लन्दन रीफ़ का सैनिक क़ब्रिस्तान
File:Đảo An Bang.JPG|अम्बोयना केय का नज़ारा
File:Đảo Phan Vinh.JPG|पियरसन रीफ़ का किश्ती घाट


## इन्हें भी देखें
* स्प्राट्ली द्वीप विवाद
* दक्षिण चीन सागर
* संयुक्त राष्ट्र की समुद्री क़ानून संधि

## सन्दर्भ


श्रेणी:चीन के क्षेत्रीय विवाद
श्रेणी:मलेशिया के क्षेत्रीय विवाद
श्रेणी:फ़िलिपीन्ज़ के क्षेत्रीय विवाद
श्रेणी:वियतनाम के क्षेत्रीय विवाद
श्रेणी:विवादित द्वीप
श्रेणी:विवादित क्षेत्र
श्रेणी:द्वीपसमूह
श्रेणी:प्रशांत महासागर के द्वीपसमूह
आयापानेको

**आयापानेको** (*Nuumte Oote*, सच्ची आवाज़) उत्तरी अमरीकी महाद्वीप के देश मेक्सिको के इलाके तबास्को में बोली जाने वाली एक भाषा का नाम है। ये एक अमरीकी-इंडियन जुबान है जो की मिक्स-ज़ोक नाम के भाषा-परिवार से सम्बन्द रखती है। पूरी दुनिया में आयापानेको बोलने वाले सिर्फ दो इंसान ज़िन्दा है। उन दोनों के नाम है : इसिदरो वलास्केस (69) और मानुवेल सेगोविया (70)। बरतानिया के अखबार द गार्डियन में 11 अप्रैल 2011 को छपी एक खबर के मुताबिक ये भाषा ख़त्म होने की कगार पर है। 

मेक्सिको के देसी भाषाओं के राष्ट्रीय इंस्टिट्यूट ने आयापानेको की सुरक्षा करने में दिलचस्पी ज़ाहिर की है। इस सरकारी इंस्टिट्यूट ने आने वाली नस्ल को ये भाषा सिखाने के लिए कई प्लान बनाए हैं। इन में से एक प्लान है क्लासें रखना जिन में श्री मान वलास्केस और सेगोविया बाकी लोगों को आयापानेको की शिक्षा देंगे। लेकिन पैसे की दिक्कत की वजह से क्लासें अभी तक शुरू नहीं हुईं हैं। 

इस के इलावा अमरीका
अंगूठाकार|मेक्सिको का झ्ंडा और इंडियाना विश्वविद्यालय के प्रोफेसर डेनिअल सुस्लक इस भाषा का पहिला शब्दकोश लिखा
 तेय़ार कर रहें हैं। उन के काम की सब से बड़ी मुश्किलों में से एक ये है कि श्री मान वलास्केस और सेगोविया किसी पुराने मसले कि वजह से आपस में बातचीत करने से इनकार करते हैं। इस के इलावा श्री मान वलास्केस और सेगोविया आयापानेको कि दो अलेदा बोलियाँ बोलते हैं। डेनिअल सुस्लक के शब्दकोश में दोनों शामिल होंगी।

## हवाला

श्रेणी:विश्व की भाषाएँ
निशाचर

**निशाचर** उन प्राणियों को कहते हैं जो रात में विचरण करके भोजन की तलाश करते हैं। इस श्रेणी में शाकाहारी, मांसाहारी तथा परभक्षी- सभी प्रकार के प्राणी आते हैं।
श्रेणी:प्राणी विज्ञान
जिम पार्सन्स

**जेम्स जोज़फ़ "जिम" पार्सन्स** (, जन्म २४ मार्च १९७३) एक अमेरिकी टेलीविजन व फ़िल्म अभिनेता है। वे सीबीएस के धारावाहिक *[[द बिग बैंग थीअरी]]* में शेल्डन कूपर के पात्र के लिए मशूहर है और उनके अभिनय को कार्यक्रम की सफलता का महत्वपूर्ण अंग माना जाता है। उन्हें अपने अभिनय के लिए कई पुरस्कारों से सम्मानित किया गया है जिनमे टेलीविजन क्रिटिक्स असोसिएशन पुरस्कार, नैशनल असोसिएशन ऑफ़ ब्रोडकास्टर्स टेलीविजन्स चेयरर्मैंस पुरस्कार, एक हास्य शृंखला में मुख्य अभिनेता के रूप में बेहतरीन अभिनय के लिए दो लगातार एमी पुरस्कार व सर्वश्रेष्ठ अभिनेता एक हास्य टेलीविजन शृंखला में का गोल्डन ग्लोब पुरस्कार शामिल है। पार्सन्स ने पीरियड ड्रामा फिल्म हिडन फिगर्स (2016) में सहायक भूमिका निभाई।

## शुरूआती जीवन
पार्सन्स का जन्म होस्टन. टेक्सास में दो बच्चों में बड़े बेटे के रूप में हुआ था। छः वर्ष की उम्र में विद्यालय के *द एलिफंट्स चाइल्ड* नाटक में कोला-कोला पक्षी का पात्र निभाने के बाद पार्सन्स ने निर्णय लिए की वे एक अभिनेता बनेंगे. युवा पार्सन्स *थ्रिज़ कंपनी*, *फैमिली टाईज़* और *द कोस्बी शो* जैसे धारावाहिकों से काफ़ी प्रभावित हुए. उन्होंने क्लेन ओक हाई स्कुल, स्प्रिंग, टेक्सास में पढ़ाई की. 

कॉलेज से उपाधी उत्तीर्ण करने के बाद पार्सन्स ह्यूस्टन विश्वविद्यालय में दाखिल हुए. वहां उन्होंने ३ वर्ष के समय में १७ नाटकों में अभिनय किया। वे इन्फर्नल ब्राइडग्रूम प्रोडक्शंस की स्थापना करने वालो में से एक थे और वे स्टेजेस रेपरटोरी थिएटर में भी हमेशा हिस्सा लेते रहे. पार्सन्स ने सैन डियागो विश्वविद्यालय में १९९९ में दाखिला लिया। बे उन सात क्षत्रों में से एक थे जिन्हें खास दो-वर्षीय पारंपरिक थिएटर के कोर्स के लिए चुना गया जो ओल्ड ग्लोब थिएटर के साथ सिखाया जाता है। २००१ में उपाधी ग्रहण करने के बाद वे न्यू योर्क चले आए। 

## धारावाहिक
* *[[द बिग बैंग थीअरी]]*

## फ़िल्मोग्राफ़ी
* हिडन फिगर्स (2016) 
## सन्दर्भ

## बाहरी कड़ियाँ
* 

श्रेणी:अमेरिकी फ़िल्म अभिनेता
शावक

**शावक** जंगली जानवरों के बच्चों को कहते हैं, विशेषकर हाल में पैदा हुये बच्चे।

श्रेणी:प्राणी विज्ञान
रानी केतकी की कहानी

**रानी केतकी की कहानी** हिन्दी (खड़ी बोली) की प्रथम गद्य रचना (कहानी) मानी जाती है। इसके लेखक इंशा अल्ला खाँ थे। इसका रचनाकाल १८०३ ईस्वी के आसपास माना जाता है।

इसका आरम्भ कुछ इस प्रकार होता है-

: *यह वह कहानी है कि जिसमें हिंदी छुट।
: *और न किसी बोली का मेल है न पुट।।

: *सिर झुकाकर नाक रगड़ता हूँ उस अपने बनानेवाले के सामने जिसने हम सब को बनाया और बात में वह कर दिखाया कि जिसका भेद किसी ने न पाया। आतियाँ जातियाँ जो साँसें हैं, उसके बिन ध्यान यह सब फाँसे हैं। यह कल का पुतला जो अपने उस खेलाड़ी की सुध रक्खे तो खटाई में क्यों पड़े और कड़वा कसैला क्यों हो। उस फल की मिठाई चक्खे जो बड़े से बड़े अगलों ने चक्खी है।

: *देखने को दो आँखें दीं और सुनने के दो कान।
: *नाक भी सब में ऊँची कर दी मरतों को जी दान॥

: *मिट्टी के बासन को इतनी सकत कहाँ जो अपने कुम्हार के करतब कुछ ताड़ सके। सच है, जो बनाया हुआ हो, सो अपने बनानेवालो को क्या सराहे और क्या कहे। यों जिसका जी चाहे, पड़ा बके। सिर से लगा पाँव तक जितने रोंगटे हैं, जो सबके सब बोल उठें और सराहा करें और उतने बरसों उसी ध्यान में रहें जितनी सारी नदियों में रेत और फूल फलियाँ खेत में हैं, तो भी कुछ न हो सके, कराहा करैं। इस सिर झुकाने के साथ ही दिन रात जपता हूँ उस अपने दाता के भेजे हुए प्यारे को जिसके लिये यों कहा है - "जो तू न होता तो मैं कुछ न बनाता"। ....

## सन्दर्भ

## बाहरी कड़ियाँ
* रानी केतकी की कहानी (साहित्य संग्रह)
* रानी केतकी की कहानी (हिन्दी समय)
* हिन्दी की पहली कहानी कौन सी?

श्रेणी:हिन्दी साहित्य
श्रेणी:हिन्दी ग्रन्थ
परभक्षी

[thumb|[भारतीय अजगर एक चीतल को मुदुमलाई वन्यजीव अभयारण्य, केरल में निगलता हुआ]]
**परभक्षी** (predator) वह वन्य जीव होता है जो अन्य प्राणियों का शिकार करके उन्हें खाकर अपना तथा अपने परिवार का पेट भरता है। उदाहरण के लिए सिंह, बाघ, तेंदुआ, चीता, भेड़िया इत्यादि। यह पशु मांसाहारी की श्रेणी में भी आते हैं क्योंकि यह केवल मांस खाकर जीवन निर्वाह करते हैं। इन पशुओं के आहार में वनस्पती नहीं के बराबर होती है और यदि होती भी है तो सिर्फ़ औषधि के रूप में। 
यह आवश्यक नहीं है कि परभक्षी शिकार करते समय उसको मारकर खाये, किन्तु परभक्षण का कृत्य हमेशा शिकार की मृत्यु का कारण बनता है और अंततः शिकार के ऊतकों का समावेश परभक्षी की पाचन प्रणाली में हो जाता है।

## इन्हें भी देखें
* शिकार

## सन्दर्भ

*
श्रेणी:वन्य जीवन
श्रेणी:परभक्षण
श्रेणी:भोजन व्यवहार
कच्छभूमि

**कच्छभूमि** (marsh) ऐसी आर्द्रभूमि होती है जहाँ ऊँचे वनस्पति कम पाये जाते हों, यानि काष्ठीय पौधों की बजाय घास जैसे छोटे पौधों का बाहुल्य हो। कच्छभूमियाँ अक्सर झीलों और नदियों के तटों पर मिलते हैं, जहाँ यह थलीय और जलीय परितंत्रों के बीच का स्थान लेते हैं। कच्छभूमि क्षेत्रों में यदि काष्ठीय पौधे हो भी तो वे अधिकतर छोटे कद के क्षुप होते हैं। 

## दलदल और चोर बालू से अंतर
ध्यान दें कि आम भाषा में कच्छभूमि को दलदल (swamp) बोल दिया जाता है, हालांकि दलदली क्षेत्रों में वृक्ष और अन्य बड़े वनस्पति भी मिलते हैं। लोकभाषा में "दलदल" शब्द का अर्थ "चोर बालू" (quicksand) भी निकाला जाता है, यानि ऐसी जल से ग्रस्त भूमि जिसमें भारी वस्तु रखते ही वह धंसने लगे।

## भारत में
भारत में स्थाई कच्छभूमि के प्रमुख उदाहरण हैं उत्तर प्रदेश के तराई के कच्छभूमि तथा पश्चिम बंगाल के सुन्दरवन। असम में काज़ीरंगा राष्ट्रीय उद्यान मौसमी कच्छभूमि बन जाता है जब ब्रह्मपुत्र नदी में बाढ़ आ जाती है। कच्छभूमि का पानी स्वच्छ या मीठा हो सकता है जैसे तराई का, या वहाँ का पानी खारा हो सकता है जैसे सुन्दरवन का क्योंकि सुन्दरवन समुद्र के किनारे स्थित होने के कारण वहाँ समुद्र का पानी होना स्वाभाविक है। कच्छभूमि में पानी की बहुतायत की वजह से कुछ विशेष प्रकार की वनस्पती ही उग सकती है, जिसने अपने आप को उस माहौल में ढाल लिया हो। इसी प्रकार कुछ विशेष प्राणी ही वहाँ जीवित रह सकते हैं, क्योंकि जीवित रहने के लिए वहाँ की परिस्थितियाँ बहुत विषम होती हैं।
मीठे पानी वाले कच्छभूमि में सरकण्डा नामक घास प्रचुर मात्रा में उगती है। यह घास बहुत ऊँची होती है और मृग की प्रजाति के पशुओं को परभक्षियों से छिपने में मदद करती है। वहीं दूसरी ओर खारे पानी के कच्छभूमि में ज़्यादातर मैन्ग्रोव वन ही देखने को मिलते हैं।

## इन्हें भी देखें
* आर्द्रभूमि
* दलदल
* चोर बालू

## सन्दर्भ

श्रेणी:नदीय स्थलाकृतियाँ
*
श्रेणी:आर्द्रभूमि
जॉन फेवरोऊ

**जोनाथन कोलिया "जॉन" फेवरोऊ** (, जन्म १९ अक्रुबर १९६६) एक अमेरिकी अभिनेता, निर्देशक, कथानककार, आवाज़ कलाकार व हास्यकलाकार है। वे *रूडी*, *स्विंगर्स*, *वेरी बैड थिंग्स* और *द ब्रेक-अप* में अपने अभिनय के लिए जाने जाते हैं। उनके द्वारा निर्देशित प्रमुख फ़िल्मों में *एल्फ*, *[[आयरन मैन (फ़िल्म)|आयरन मैन]]* और उसका अगला भाग और *काऊबॉयज़ एंड एलियंस* शामिल है।

## बाहरी कड़ियाँ

श्रेणी:अभिनेता
श्रेणी:निर्देशक
लिन कॉलिन्स

**विओला लिन कॉलिन्स** (, जन्म १६ मै १९७७ या १ जून १९७९), जो अपने नाम **लिन कॉलिन्स** से जानी जाती है एक अमेरिकी अभिनेत्री है। 
## फिल्मोग्राफी
### फिल्म

### टेलीविजन

## बाहरी कड़ियाँ

श्रेणी:अमेरिकी अभिनेत्री
श्रेणी:जीवित लोग
श्रेणी:1977 में जन्मे लोग
डेयरडेविल

**डेयरडेविल (मैथ्यू माइकल "मैट" मर्डोक)** () मार्वल कॉमिक्स का काल्पनिक सुपरहीरो पात्र है। इसकी रचना लेखक-संपादक स्टेन ली और कलाकार बिल एवरेट ने की थी।

## सन्दर्भ

## बाहरी कड़ियाँ

श्रेणी:सुपर हीरो
डेयरडेविल (फ़िल्म)

***डेयरडेविल*** () २००३ में बनी अमेरिकी सुपरहीरो फ़िल्म है जिसका निर्देशन मार्क स्टीवेन जॉनसन ने किया है। यह मार्वल कॉमिक्स के इसी नाम के किरदार पर आधारित है व इसमें बेन एफ्लेक मैट मर्डोक के रूप में है जो एक अंधा वकील है जो न्याय के लिए डेयरडेविल बनकर अदालत के बाहर लड़ता है।

## पात्र

### हिन्दी डबिंग कलाकार
* डब संस्करण जारी करने का वर्ष: ४ अप्रैल, २००३ (सिनेमा)
* मीडिया: सिनेमा/वीसीडी/डीवीडी/ब्लू-रे डिस्क/टेलीविज़न
* निर्देशक: लीला रॉय घोष †
* अनुवाद: निरुपमा कार्तिक
* उत्पादन: साउंड एण्ड विजन इंडिया
* डब अन्य भाषाओं: तमिल/तेलुगू

## बाहरी कड़ियाँ

श्रेणी:सुपरहीरो फ़िल्म
श्रेणी:मार्वल कॉमिक्स पर आधारित लाइव-एक्शन फ़िल्में
जेनिफ़र गार्नर

**जेनिफ़र एनी एफ्लेक** (, जन्म १७ अप्रैल १९७२) या जिन्हें उनके नाम **जेनिफ़र गार्नर** से जाना जाता है, एक अमेरिकी अभिनेत्री और फ़िल्म निर्माता है।

## बाहरी कड़ियाँ

श्रेणी:अभिनेत्री
श्रेणी:1972 में जन्मे लोग
श्रेणी:जीवित लोग
माउण्टबैटन योजना

**माउण्टबैटन योजना** ३ जून,१९४७ को भारत के विभाजन की योजना के साथ प्रकाशित की गई थी, इसे ही माउण्टबैटन योजना कहते है!

श्रेणी:भारत का विभाजन
टौडकापुर

**टौडकापुर** कानपुर नगर जिले का एक गाँव है।

## सन्दर्भ

श्रेणी:महाराष्ट्र के गाँव
भ्रमरगीत सार

**भ्रमरगीत सार** आचार्य रामचन्द्र शुक्ल द्वारा सम्पादित महाकवि सूरदास के पदों का संग्रह है। उन्होने सूरसागर के भ्रमरगीत से लगभग 400 पदों को छांटकर उनको 'भ्रमरगीत सार' के रूप में प्रकाशित कराया था।
## पद अनुक्रम
इस पुस्तक में संग्रहित पद क्रमानुसार निम्नलिकित हैं:
*१-पहिले करि परनाम नंद सों समाचार सब दीजो
*२ कहियो नन्द कठोर भए
*३ तबहिं उपंगसुत आय गए
*४-हरि गोकुल की प्रीति चलाई
*५-जदुपति लख्यो तेहि मुसकात
*६-सखा! सुनो मेरी इक बात
*७-उद्धव! यह मन निस्चय जानो
*८-उद्धव! बेगि ही ब्रज जाहु
*९-पथिक! सँदेसो कहियो जाय
*१०-नीके रहियो जसुमति मैया
*११-उद्धव मन अभिलाष बढ़ायो
*१२-सुनियो एक सँदेसो ऊधो तुम गोकुल को जात
*१३-कोऊ आवत है तन स्याम
*१४-है कोई वैसीई अनुहारि
*१५-देखो नंदद्वार रथ ठाढ़ो
*१६-कहौ कहाँ तें आए हौ
*१७-ऊधो को उपदेस सुनौ किन कान दै
*१८-हमसों कहत कौन की बातें
*१९-तू अलि! कासों कहत बनाय
*२०-हम तो नंदघोष की वासी
*२१-गोकुल सबै गोपाल-उपासी
*२२-जीवन मुँहचाही को नीको
*२३-आयो घोष बड़ो ब्योपारी
*२४-जोग ठगौरी ब्रज न बिकैहैं
*२५-आए जोग सिखावन पाँड़े
*२६-ए अलि! कहा जोग में नीको
*२७-हमरे कौन जोग ब्रत साधै
*२८-हम तो दुहूं भाँति फल पायो
*२९-पूरनता इन नयन न पूरी
*३०-हमतें हरि कबहूँ न उदास
*३१-तेरो बुरो न कोऊ मानै
*३२-घर ही के बाढ़े रावरे
*३३-स्याममुख देखे ही परतीति
*३४-लरिकाई को प्रेम, कहौ अलि, कैसे करिकै छूटत
*३५-अटपटि बात तिहारी ऊधो सुनै सो ऐसी को है
*३६-बरु वै कुब्जा भलो कियो
*३७-हरि काहे के अंतर्यामी
*३८-बिलग जनि मानहु, ऊधो प्यारे
*३९-अपने स्वारथ को सब कोऊ
*४०-तुम जो कहत सँदेसो आनि
*४१-हम तौ कान्ह केलि की भूखी
*४२-अँखिया हरि-दरसन की भूखी

## सन्दर्भ

"भ्रमरगीतसार" संपादक आचार्य रामचंद्रशुक्ल, उप संपादक विश्वनाथ प्रसाद मिश्र (नागरी प्रचारिणी ग्रंथमाला-83,वाराणसी नई दिल्ली कविशिरोमणि महात्मा सूरदासकृत)

## इन्हें भी देखें
* भ्रमरगीत

## अन्य विकि परियोजनाओं में

## बाहरी&nbsp;कड़ियाँ
* भ्रमरगीत-सार:विकिस्रोत पर पढ़ें।
ट्विटर पर सर्वाधिक फ़ॉलो किए जाने वालों की सूची

[अंगूठाकार|वर्तमान में, [एलन मस्क लगभग 193 मिलियन से अधिक अनुयायियों के साथ X पर सर्वाधिक फॉलो किए जाने वाले व्यक्ति हैं।]]
यह सूची सोशल मीडिया प्लेटफॉर्म X (जो पूर्व में ट्विटर के नाम से जाना जाता था) पर सर्वाधिक फ़ॉलो किए जाने वाले शीर्ष 50 खातों की है। जहां एलन मस्क, बराक ओबामा, क्रिस्टियानो रोनाल्डो, जस्टिन बीबर, रिहाना, कैटी पेरी और नरेंद्र मोदी जैसे प्रमुख व्यक्ति शामिल हैं, जिनके प्रत्येक के पास 100 मिलियन से अधिक अनुयायी (फ़ॉलोअर्स) हैं। अगस्त 2024 तक, केवल सात खातों ने ही इस उपलब्धि को प्राप्त किया है। X एक प्रमुख सोशल मीडिया प्लेटफॉर्म है जहां लोग अपने विचार, समाचार, और अन्य जानकारी साझा करते हैं।

## शीर्ष 50 खाते
निम्नलिखित सूची सर्वाधिक 50 फॉलो किये जाने वाले खातों की है, जो कि उसकी निकटतम मिलियन संख्या के पास के आँकड़े हैं। इसके साथ ही खाताधारकों का व्यवसाय या क्रियाकलाप, ब्रांड खाता तथा सम्बन्धित देश/क्षेत्र भी सम्मिलित किया गया है। 

## इन्हें भी देखें
* ट्विटर

## सन्दर्भ

श्रेणी:ट्विटर
श्रेणी:सोशल मीडिया रुझान
दरबारी कवि

**दरबारी कवि** सरकार अथवा राजा अथवा ऐसे किसी सक्षम संस्थान द्वारा आधिकारिक रूप से नियुक्त कवि को कहा जाता है। ऐसे कवि को सामान्यतः विशिष्ट घटनाओं एवं अवसरों के लिए अपनी कविताओं की रचना करनी होती है। उदाहरण के लिए जोधराज पृथ्वीराज चौहान के वंशज चंद्रभान के दरबारी कवि थे।

## सन्दर्भ

श्रेणी:कवि
आराइन

**आराईं** (, Arain) पंजाब और कुछ हद तक सिंध में बसने वाली एक जाति है। आराईं ज़्यादातर कृषि में जुटे हुए हैं और पारम्परिक रूप से अपनी खेती के स्वयं स्वामी रहे हैं। भारतीय उपमहाद्वीप में इस्लाम आने के पश्चात ये लगभग सभी मुसलमान हो गए। फिर भी इनकी हिन्दू कम्बोह लोगों के साथ सजातीयता रही है जो उनके सांझे पारिवारिक नामों में झलकती है। आराइंयों की कुल जनसँख्या लगभग १ करोड़ अनुमानित की गई है।

## इन्हें भी देखें
* पंजाबी लोग

## सन्दर्भ


श्रेणी:पाकिस्तान की जातियाँ
श्रेणी:पंजाब की जातियाँ
श्रेणी:पंजाबी समुदाय
श्रेणी:पंजाब (पाकिस्तान) के सामाजिक समुदाय
हाइड्राज़िन

**हाइड्रेज़ीन** (Hydrazine / H2N-NH2) अकार्बनिक यौगिक है जिसका अणुसूत्र N2H4 है। यह रंगहीन, ज्वलनशील द्रव है जिसमें अमोनिया जैसी गंध आती है। इसे डायाजेन (diazane) भी कहते हैं। यह अत्यन्त विषैली तथा भयानक अस्थिर है इसलिये इसे इसे विलयन में ही रखा जाता है। हाइड्रेजीन मुख्यतः पॉलीमर फोम के निर्माण में 'फोमिंग एजेंट' के रूप में प्रयुक्त होती है। इसके अलावा यह बहुलीकारक उत्प्रेरक के उपयोग के पूर्व उपयोग की जाती है। औषधि निर्माण में भी इसका उपयोग है। यह रॉकेट के ईंधन में प्रयुक्त होती है। यह नाभिकीय और गैर-नाभिकीय विद्युत शक्ति संयंत्रों के वाष्प चक्र (steam cycles) में घुलित आक्सीजन की सांद्रता को कम करने के लिये प्रयुक्त होती है ताकि संक्षारण (corrosion) को कम किया जा सके।

## परिचय
हाइडेजीन का क्वथनांक 114.5° सें., गलनांक 2.0° सें. है। यह कर्टियस द्वारा 1887 ई. में पहले पहल तैयार हुआ था। आजकल राशिग विधि (Rashig Method) से यह तैयार होता है। इस विधि में यह जलीय अमोनिया या यूरिया को जिलेटीन या ग्लू की उपस्थिति में हाइपोक्रोइट के आधिक्य में ऑक्सीकरण से तैयार किया जाता है। यह अभिक्रिया 160° - 180° से. ताप पर दबाव में संपन्न होती है और 2% की मात्रा में हाइड्रेज़ीन बनता है जिसके आंशिक आवन द्वारा सांद्रण से 60-65% हाइड्रेज़ीन प्राप्त होता है। इससे बेरियम आक्साइड, दाहक सोडा या पोटाश द्वारा निर्जलीकरण से अजल हाइड्रेज़ीन प्राप्त हो सकता है। अजल हाइड्रेज़ीन जल, मेथिल और एथिल ऐल्कोहॉल में सब अनुपात में मिश्र होता है। जलीय विलयन अमोनिया की अपेक्षा दुर्बल क्षारीय होता है, यह दो श्रेणी का लवण, क्लोराइड आदि, बनाता है। जलीय विलयन में हाइड्रेज़ीन प्रबल अपचायक होता है। ताँबे, चाँदी और सोने के लवणों से धातुओं को यह अवक्षिप्त कर देता है। द्वितीय विश्वयुद्ध में ईधंन के रूप में राकेट और जेट नोदक में यह प्रयुक्त हुआ था। इसको बड़ी सावधानी से संग्रह करने की आवश्यकता होती है क्योंकि यह सरलता से आर्द्रता, कार्बन डाइआक्साइड और ऑक्सीजन से अभिक्रिया देता है। इसके विलयन तथा वाष्प दोनों विषैले होते हैं। हाइड्रेज़ीन के वाष्प और वायु के मिश्रण जलते हैं।

हाइड्रेज़ीन के हाइड्रोजन कार्बनिक मूलकों द्वारा सरलता से विस्थापित होकर अनेक कार्बनिक संजात (derivatives) बनते हैं। एक ऐसा ही संजात फेनिल हाइड्रेज़ीन है जिसका आविष्कार एमिल फिशर ने 1877 ई. में किया था। इसकी सहायता से उन्होंने कार्बोहाइड्रेटों के अध्ययन में पर्याप्त प्रगति की थी। हाइड्रेज़ीन का एक दूसरा संजात अम्ल हाइड्रेज़ाइड (RCO2 N2 H4) है जो अम्ल क्लोराइड या एस्टर पर हाइड्रेज़ीन की अभिक्रिया से बनता है। ऐसे दो संजात सेमी कार्बेज़ाइड, CO (NH2) N2 H3 और कार्बोहाइड्रेज़ाइड CO(N2 H3)2 हैं जिनका उपयोग वैश्लेषिक रसायन में विशेष रूप से होता है।

## सन्दर्भ

## बाहरी कड़ियाँ
* The Late Show with Rob! Tonight’s Special Guest: Hydrazine (PDF)&nbsp;&mdash; Robert Matunas
* Hydrazine - chemical product info: properties, production, applications.
* Hydrazine toxicity

श्रेणी:रॉकेट ईंधन
श्रेणी:संक्षारणरोधी
श्रेणी:अपचायक
श्रेणी:अकार्बनिक यौगिक
श्रेणी:हाइड्रोजन यौगिक
अमेरिकन हॉरर स्टोरी

***अमेरिकन हॉरर स्टोरी*** () अमेरिकी पद्यावली हॉरर-ड्रामा गल्प टेलीविज़न शृंखला है जिसका निर्माण रायन मर्फी और ब्रैड फॅलचक ने किया है। धारावाहिक का पहला सत्र हार्मन परिवार पर केन्द्रित है। परिवार में तीन सदस्य हैं: बॅन, विविएन और उनकी पुत्री वायलेट। परिवार विविएन के गर्भपात व बॅन के विवाहेतर संबंध के बाद नई शरुआत के लिए बोस्टन से लॉस एंजिल्स रहने चला जाता है। लॉस एंजिल्स में वे एक बहाल की हुई हवेली में रहने लगते हैं, इस तथ्य से अनजान कि घर उसके पूर्व निवासियों द्वारा प्रेतवाधित है।

शृंखला का संयुक्त राज्य अमेरिका में केबल टेलीविज़न चैनल FX पर प्रसारण होता है। इसका प्रीमियर अक्टूबर 5, 2011, को हुआ था और यह अपने छह सत्र पूरे कर चुकी है। अक्टूबर 2011 के अंत में FX ने घोषणा की थी कि शृंखला का दूसरे सत्र के लिए नवीकरण कर दिया गया है, व इसमें 13 प्रकरण होंगे जो बढ़ भी सकते हैं। दिसंबर 2011 में मर्फी ने अपनी दूसरे सत्र के लिए पात्रों और स्थान को बदलने की योजना की घोषणा की।

*अमेरिकन हॉरर स्टोरी* को टेलीविज़न आलोचकों और प्रशंसकों द्वारा सराहा गया था। कलाकारों की सामान्यतः सराहना की गई थी, विशेष रूप से जेसिका लैंग। शृंखला ने लगातार FX नॅटवर्क के लिए उच्च रेटिंग प्राप्त करीं, तथा अपने पहले सत्र के अंत के पश्चात यह वर्ष की सबसे बड़ी नई केबल शृंखला के रूप में उभरी।

## सन्दर्भ

## बाहरी कड़ियाँ
* अमेरिकन हॉरर स्टोरी] को इण्टरनेट मूवी डेटाबेस पर देखें
* 
* अमेरिकन हॉरर स्टोरी को इण्टरनेट मूवी डेटाबेस पर देखें
* अमेरिकन हॉरर स्टोरी TV.com पर

श्रेणी:the haunted house
श्रेणी:दशक 2010 की अमेरिकी टेलिविज़न शृंखलाएँ
श्रेणी:अमेरिकी नाटक टेलीविजन शृंखला
श्रेणी:अमेरिकी हॉरर गल्प टेलिविज़न शृंखलाएँ
भांड

**भांड** (उर्दू: , पंजाबी: ਭਾਂਡ, अंग्रेज़ी: Bhand) उत्तर भारत, पाकिस्तान, नेपाल और बंगलादेश के पारम्परिक समाजों में लोक-मनोरंजन करने वाले लोगों को कहा जाता है जो समय के साथ एक भिन्न जाति बन चुकी है। भांडों द्वारा किये प्रदर्शन को कभी-कभी **स्वांग** कहा जाता है। भांडों में नाचने-गाने वाले, नाटक रचाने वाले, मसख़रे (मज़ाक बनाने वाले), कहानीकार और नक़्क़ाल (नक़ल करने वाले) सभी शामिल हैं।

## उत्तर प्रदेश के भांड
उत्तर प्रदेश में भांड गाँव-गाँव जाकर लोक-मनोरंजन के लिए प्रदर्शन किया करते थे लेकिन बहुत से भांड अवध जैसे राजदरबारों से भी शाही परिवारों के मनोरंजन के लिए जुड़े हुए थे। आजकल पारम्परिक लोक-कलाओं के पतन के साथ बहुत से भांड समुदाय के लोग अन्य व्यापारों में लग गए हैं या फिर मज़दूरी करते हैं। उस्ताद-जमूरा भी भांडों का एक पसंदीदा नाटक-रूप था लेकिन अब यह कम देखा जाता है।

## कश्मीर का भांड पाथेर
****
कश्मीर के ग्रामीन क्षेत्रों में में भांडों द्वारा रचाई 'पाथेर' (यानि कहानियाँ) पारम्परिक रूप से पसंद की जाती है। गाने-बजाने के साथ प्रदर्शित इन कहानियों में आदमी ही औरतों के पात्र भी निभाते हैं। अक्सर भांड पाथेर में कश्मीर के रेशियों (यह कश्मीर में सूफ़ी पथ के मध्यकालीन ऋषियों को कहा जाता है) पर आधारित इन कहानियों में व्यंग्य और तंज़ भी मिश्रित होता है।

## पंजाब के नक़्क़ाल
पंजाब में नक़ल उतारने वाले भांड लोकप्रीय रहें हैं, जिन्हें अक्सर 'नक़लची' बुलाया जाता है। यह किसी जाने-माने व्यक्ति की नक़ल कर के और तंज़ का प्रयोग कर के, लोगों को हँसाने की कोशिश करते हैं।

## इन्हें भी देखें
* नाटक
* बहरूपिया
* जमूरा

## सन्दर्भ


श्रेणी:नाटक
श्रेणी:भारतीय संस्कृति
श्रेणी:पाकिस्तानी संस्कृति
श्रेणी:भारत की मानव जातियाँ
श्रेणी:कश्मीर
जमूरा

350px|thumb| जमूरा प्रदर्शक-कलाकार ज़्यादादर उत्तर भारत और पाकिस्तान के कलओ में मौजूद होते है।

**जमूरा** (, Jamoora) एक प्रदर्शक-कलाकार होता है जो भारतीय उपमहाद्वीप के उत्तर भाग (विशेषकर उत्तर भारत और पाकिस्तान) के भांड, तमाशा और नौटंकी जैसी लोक-नाटक शैलियों में एक सहायक का काम करता है। जमूरे के साथ उसका मालिक होता है, जिसे अक्सर उस्ताद या मदारी कहते हैं। वैसे तो जमूरे का काम अपने उस्ताद के हर हुक्म का पालन करना होता है, लेकिन इसमें अक्सर वह कुछ ऐसी ग़लतियाँ या हरकतें करता है जिस से देखने वालों के लिए व्यंग्य या तंज़ पैदा होता है। उस्ताद-जमूरे के तमाशे को अन्य नामों से भी जाना जाता है, जैसे की मदारी-जमूरा, उस्ताद-बच्चा और मदारी-चेला।

## लोक-मुहावरों में
क्योंकि जमूरे का काम अपने उस्ताद की बाते बिना टाले मानना होता है इसलिए भारत और पाकिस्तान की लोक-संस्कृति में अगर कोई आदमी या संस्थान किसी अन्य व्यक्ति के आदेश चुपचाप मान रही हो तो उसे तिरस्कार-पूर्वक ढंग से जमूरा कह दिया जाता है। मसलन कुछ समीक्षकों के हिसाब से संयुक्त राष्ट्र कहने को तो पूरी मानव जाति और सभी देशों के हित में काम करने वाला एक संस्थान है लेकिन वास्तव में यह 'बड़ी ताक़तों का बच्चा जमूरा है'।

## इन्हें भी देखें
* भांड
* मानज़ाई

## सन्दर्भ


श्रेणी:नाटक
श्रेणी:भारतीय संस्कृति
श्रेणी:पाकिस्तानी संस्कृति
स्वांग

**स्वाँग** एक लोकनाट्य रूप है जिसमें किसी रूप को स्वयं में आरोपित कर उसे प्रस्तुत किया जाता है। राजस्थान राज्य के लोकनाट्य रूपों में एक परम्परा 'स्वांग' की भी है। स्वांग में किसी प्रसिद्ध रूप की नकल रहती है। इस प्रकार से स्वांग का अर्थ किसी विशेष, ऐतिहासिक या पौराणिक चरित्र, लोकसमाज में प्रसिद्ध चरित्र या देवी, देवता की नकल में स्वयं का शृंगार करना, उसी के अनुसार वेशभूषा धारण करना एवं उसी के चरित्र विशेष के अनुरूप अभिनय करना है। यह स्वांग विशेष व्यक्तित्व की नकल होते हुए भी बहुत जीवन्त होते हैं कि इनसे असली चरित्र होने का भ्रम भी हो जाता है। इसे बहलोल नाम से भी जाना जाता है।

## इन्हें भी देखें
* सांग
* नौटंकी

श्रेणी:लोकनाट्य
बाल्टो

***बाल्टो*** () एक १९९५ में बनी अमेरिकी एनिमेटेड रोमांच फ़िल्म है जिसका निर्देशन सिमोन वेल्स द्वारा और निर्माण एम्ब्लिमेशन द्वारा किया गया है। फ़िल्म इसी नाम के कुत्ते के असली जीवन पर आधारित है जिसने बच्चों को दिफ्थेरिया महामारी से १९२५ में बचाया था।

## वॉयस कास्ट

### हिन्दी डबिंग कर्मचारी १
* डब संस्करण जारी करने का वर्ष: ????
* मीडिया: वीसीडी/डीवीडी
* द्वारा निर्देशित: ????
* अनुवाद: ????
* समायोजन: ????
* उत्पादन: ????

### हिन्दी डबिंग कर्मचारी २
* डब संस्करण जारी करने का वर्ष: ????
* मीडिया: टेलीविज़न (स्टार गोल्ड)
* द्वारा निर्देशित: ????
* अनुवाद: ????
* समायोजन: ????
* उत्पादन: ट्रेजर टावर इंटरनेशनल 

## सन्दर्भ

## बाहरी कड़ियाँ
* बालूटॉ - यूनिवर्सल स्टूडियो मूल १९९५ सरकारी बालूटॉ साइट के संस्करण लौटी.
* 

श्रेणी:अमेरिकी फ़िल्में
श्रेणी:अंग्रेज़ी फ़िल्में
लायन्स गेट ब्रिज

**लायन्स गेट ब्रिज** () या जिसे आधिकारिक रूप से **फर्स्ट नैरोज़ ब्रिज** () भी कहते हैं एक रज्जु कर्षण सेतु है जो बरार्ड इनलेट को पार करते हुए वैंकूवर शहर, ब्रिटिश कोलंबिया को उत्तरी तट के उत्तरी वैंकूवर जिले, उत्तरी वैंकूवर के शहर और पश्चिमी वैंकूवर से जोड़ता है। इसे "लायन्स गेट" का शीर्षक द लायन्स पर्वत चोटियों के नाम पर दिया गया है।

## चित्र दीर्घा
thumb|center|500px|लायन्स गेट ब्रिज डाउनटाउन वैंकूवर से
thumb|center|500px|लायन्स गेट ब्रिज और उत्तरी वैंकूवर, स्टैनली पार्क से

श्रेणी:कनाडा
कुणाल नय्यर

**कुणाल नय्यर** (जन्म ३० अप्रैल १९८१) एक भारतीय अभिनेता है। उनकी परवरिश नई दिल्ली में हुई थी। 1999 में कुणाल नय्यर यूनिवर्सिटी ऑफ पोर्टलैंड से साइंस में ग्रेजुएशन की डिग्री हासिल करने के लिए अमेरिका चले गए।  इसके बाद साल 2004 में हॉलीवुड फिल्म 'S.C.I.E.N.C.E' से कुणाल ने अपने फिल्मी करियर की शुरुआत की। वे सीबीएस के धारावाहिक *[[द बिग बैंग थीअरी]]* में राजेश कूथ्रापल्ली की भूमिका के लिए जाने जाते हैं।

## इन्हें भी देखें
* कुमैल ननजियानी
* केली क्वोकोह
* जिम पार्सन्स

## सन्दर्भ

## बाहरी कड़ियाँ
* 
* राज की नई लड़की 

श्रेणी:अभिनेता
श्रेणी:जीवित लोग
श्रेणी:1981 में जन्मे लोग
एशियाई हाथी

**एशियाई हाथी** *ऍलिफ़स* प्रजाति की एकमात्र जीवित जाति है जो पश्चिम में भारत से लेकर पूर्व में बोर्नियो द्वीप तक पाया जाता है। इसकी तीन उपजातियाँ पहचानी जाती हैं —*ऍलिफ़स मॅक्सिमस मॅक्सिमस* श्रीलंका में, भारतीय हाथी (*ऍलिफ़स मॅक्सिमस इन्डिकस*) एशियाई मुख्यभूमि में, तथा *ऍलिफ़स मॅक्सिमस सुमात्रेनस* इंडोनीशिया के सुमात्रा द्वीप में। एशिया में यह ज़मीन का सबसे बड़ा जीवित प्राणी है।
सन् १९८६ ई. से आइ.यू.सी.ऍन. ने इसे विलुप्तप्राय जाति की सूचि में डाला है क्योंकि पिछली तीन पीढ़ियों (क़रीब ६० से ७५ वर्ष) से इसकी आबादी में ५० प्रतिशत की गिरावट पायी गई है। यह जाति वस्तुतः आवासीय क्षेत्र की कमी, अधःपतन तथा विखण्डन का शिकार हुई है।सन् २००३ ई. में इसकी जंगली आबादी ४१,४१० तथा ५२,३४५ के बीच आंकी गई थी।
एशियाई हाथी दीर्घायु होते हैं; सबसे लम्बी आयु ८६ वर्ष की दर्ज की गई है।
सदियों से इस जानवर को दक्षिणी तथा दक्षिण पूर्वी एशिया में पालतू बनाया गया है तथा इसका विभिन्न प्रकार से उपयोग किया गया है। प्राचीन भारत में इसको घोड़ों की तरह सेना में प्रयोग किया जाता था। इसको धार्मिक जुलूसों में भी इस्तेमाल किया जाता है। आधुनिक काल में इसे जंगल से पेड़ों के लट्ठे ढोने के काम में लाया जाता है। इसको पर्यटकों को, तथा राष्ट्रीय उद्यानों में सवारी कराने में भी इस्तेमाल किया जाता है।जंगली हाथियों को देखने के लिए विदेशी पर्यटक उन जगहों में आते हैं जहाँ उनके दिखने की सबसे ज़्यादा संभावना होती है;इससे राज्य को आमदनी भी होती है, लेकिन ऐसी जगहें ख़तरनाक होती हैं क्योंकि जंगली हाथी क़ाफ़ी आक्रामक होते हैं और मनुष्य की उपस्थिति में भगदड़ मचाते हैं जिससे खेती को क़ाफ़ी नुकसान होता है और ऐसी अवस्था में हाथी गाँवों में घुसकर जान-माल को नुकसान पहुँचाते हैं।

## अभिलक्षण
एशियाई हाथी अपने अफ़्रीकी रिश्तेदारों से आकार में छोटे होते हैं, इनका सर इनके शरीर का सबसे ऊँचा हिस्सा होता है। इनकी पीठ या तो उभरी होती है या समतल। इनके कान भी अफ़्रीकी हाथी की तुलना में छोटे होते हैं। इनके २० जोड़ी पसलियाँ तथा पूँछ में ३४ हड्डियाँ होती हैं। इनके पैरों में नाख़ून अधिक होते हैं - पाँच अगले पैरों में तथा चार पिछले पैरों में।

## आकार
बड़े नर हाथी ५,४०० कि. तक वज़नी और कन्धों तक ३.२ मी. ऊँचे हो सकते हैं। मादा हाथी ४,१६० कि. तक वज़नी और कन्धों तक २.५४ मी. तक ऊँचे हो सकती है। इनकी अस्थियों का वज़न शरीर के कुल वज़न का तक़रीबन १५ प्रतिशत होता है।

## सन्दर्भ

श्रेणी:एशिया के स्तनधारी जीव
श्रेणी:हाथी
श्रेणी:कॉमन्स पर निर्वाचित चित्र युक्त लेख
भौमिकी का इतिहास

भौमिकी का इतिहास बहुत पुराना है। शायद 'पृथ्वी की उत्पत्ति' सम्बन्धी विचारों को सबसे पहला भूवैज्ञानिक विचार कहा जा सकता है।

* सन् १७४९ में गार्गिस-लूई लेक्लर्क (Georges-Louis Leclerc) ने प्रदर्शित किया कि पृथ्वी की आयु बाइबल में वर्णित आयु से कई गुना अधिक है।
* स्कॉटलैण्ड के भूविज्ञानी जेम्स हट्टन (James Hutton) का दृढ मत था कि जिन प्रक्रमों ने पृथ्वी को अब तक बदला है वे ही अब भी इसे बदल रहे हैं।
* उन्नीसवीं शती में भूविज्ञान के क्षेत्र में बहुत प्रगति हुई। सन् १८१५ में विलियम स्मिथ ने विश्व का प्रथम भूवैज्ञानिक मानचित्र बनाया। इसमें उन्होने 'स्ट्राटा' के अपने ज्ञान का उपयोग किया।
* चार्ल्स लेल (Charles Lyell) उस समय के सबसे विख्यात शैक्षिक भूवैज्ञानिक थे। उन्होने बताया कि भिन्न-भिन्न स्ट्राटा, भिन्न-भिन्न जीवाश्मों से संबन्धित हैं।
* डार्विन के समय तक अधिकांश भूवैज्ञानिक ज्ञान जीवाश्मों के अध्ययन से प्राप्त ज्ञान ही था। इसलिये डार्विन के विकासवाद ने आधुनिक भूवैज्ञानिक चिन्तन में महत्वपूर्ण भूमिका निभाई।
* बीसवीं शती में भूवैज्ञानिक पृथ्वी की आयु और अधिक बताने लगे। जहाँ पहले मिलियन वर्षों की बात होती थी, अब 'बिलियन वर्षों' की बात होने लगी। वैगनर (Wagner) के 'महाद्वीपीय शिफ्ट' के सिद्धान्त को बल मिला।

## बाहरी कड़ियाँ
* https://web.archive.org/web/20191007134353/https://geology.com/
* https://web.archive.org/web/20191003022926/https://landsat.gsfc.nasa.gov/

श्रेणी:भूविज्ञान
श्रेणी:इतिहास
समकालिक कक्षा

एक **समकालिक कक्षा** (synchronous orbit), वह एक कक्षा है जिसमें एक परिक्रमा करते हुए पिंड (आमतौर पर एक उपग्रह) की कक्षीय अवधि, उस पिंड की औसत घूर्णी अवधि के बराबर होती है जिसकी वह परिक्रमा कर रहा है (आमतौर पर एक ग्रह) और एक ही घुमाव की दिशा में जैसी उस पिंड की है।

श्रेणी:खगोलगतिकी
श्रेणी:कक्षाएँ (भौतिकी)
हाथीदाँत

[thumb|[इटली के संग्रहालय में ११वीं शताब्दी का हाथीदाँत]]
[thumb|[ईरान के साअदाबाद राजमहल में नक्काशीदार हाथीदाँत]]
**हाथीदाँत** या **गजदन्त** हाथी के उन दो दाँतों को कहते हैं जो हाथी के मुँह से बाहर निकले होते हैं और बहुमूल्य माने जाते हैं। पुराने समय में इनसे कई प्रकार की बहुमूल्य वस्तुएँ निर्मित की जाती थीं, यहाँ तक की मनुष्य के नकली दाँत भी इनसे बनते थे। हाथीदाँत के कारण हाथियों का अवैध शिकार किया जाता है तथा उनकी संख्या तेज़ी से गिरने के कारण वह जंगल में संकटग्रस्त हो गये हैं। यही कारण है कि अन्तर्राष्ट्रीय स्तर पर हाथीदाँत के व्यापार पर रोक लगा दी गई है।
हाथीदाँत के कई सजावटी और व्यावहारिक उपयोग हैं। जिन मै हाथ मै पहन ने की चूडियाँ, कंगन ,गहने रखने के बक्से आदि शामिल हैं ! प्लास्टिक के ईजाद से पहले, यह बिलियर्ड गेंदों, पियानो चाबियों, स्कॉटिश बैगपाइप (वाद्ययंत्र), बटन और विस्तृत सजावटी सामान के लिए इस्तेमाल किया गया था। फिर हाथीदाँत के लिए कृत्रिम विकल्प विकसित किये गये। प्लास्टिक पियानो चाबियों को पियानो के जानकार एक निम्न विकल्प मानते हैं, हालांकि हाल में विकसित अन्य कृत्रिम सामग्री हाथीदाँत से बनी पियानो चाबियों का बेहतर अहसास कराती हैं। 
 
## सन्दर्भ

## बाहरी कड़ियाँ

* इण्टरनॅश्नल आइवरी सोसायटी 

श्रेणी:मूर्तिकला सामग्री
श्रेणी:हाथीदाँत
श्रेणी:हाथी
अवैध शिकार

**अवैध शिकार** या Poaching उन जीवों के शिकार को कहते हैं जो क़ानून द्वारा संरक्षित हैं और जिनके शिकार पर या तो राष्ट्रीय या अंतर्राष्ट्रीय स्तर पर पाबन्दी लगाई गई हो। इसमें जंगली पौधों या जानवरों को शिकार, कटाई, मछली पकड़ने, या फँसाने के माध्यम से अवैध या गैरकानूनी रूप से ले जाना शामिल है। यह शब्द केवल जंगली पौधों और जानवरों के लिए लागू होता है और यह अगर पालतू जानवर या खेती के साथ किया जाए तो इसे चोरी का दर्जा दिया जाता है न कि अवैध शिकार का।

श्रेणी:वन्य जीवन
टॉम हार्डी

**एडवर्ड थॉमस "टॉम" हार्डी** () (जन्म 15 सितंबर 1977) एक अंग्रेज़ अभिनेता होने के साथ पटलेखक और निर्माता भी हैं। उनका फ़िल्मी कैरियर रिड्ली स्काॅट की 2001 में रिलिज खाड़ी युद्ध आधारित फ़िल्म ब्लैक हाॅक डाउन से हुई थी। हार्डी की अन्य चर्चित अभिनीत फ़िल्में जो रही, उनमें शामिल है; विज्ञान-फैंटसी फ़िल्म स्टार ट्रेक: नेमेसिस (2002), अपराध फ़िल्म राॅकएनराॅला (2008), बायोग्राफिक्ल सायकोलाॅजिक्ल ड्रामा ब्रोनसन (2008), विज्ञान-फंतासी थ्रिलर इंसेप्शन (2010), खेल ड्रामा वाॅरियर (2011), शीत युद्ध आधारित फ़िल्म टिंकर टेलर साॅल्जर स्पाई (2011), अपराध ड्रामा लाॅलेस़ (2012), ड्रामा लाॅके (2013), माफिया आधारित द ड्राॅप (2014), और बायोग्राफिक्ल वेस्टर्न थ्रिलर द रेवेनैंट (2015), जिनके लिए अकादमी अवार्ड में बतौर उन्हें सर्वश्रेष्ठ सह-अभिनेता से नामांकित किया गया। उनकी कुछ सर्वाधिक लोकप्रिय किरदार बेन का था, जिसमें उन्होंने सूपरहीरो फ़िल्म द डार्क नाईट राइसेस (2012) में मुख्य खलनायक की भूमिका की थी, फिर भविष्यकालीन एक्शनपैक्ड फ़िल्म मैड मैक्स: फ्युरी राॅड (2015) के नायक "मैड" मैक्स राॅकटेनस्की के बाद, अपराध थ्रिलर लेजेण्ड (2015) में उन्होंने क्रैय ट्विन की अदाकारी भी की।

वहीं टेलीविजन पर हार्डी की बतौर अभिनेता की शुरुआत एचबीओ चैनल की युद्ध ड्रामा धारावाहिक बैण्ड ऑफ ब्रदर्स (2001) से की, फिर बीबीसी की ऐतिहासिक ड्रामा धारावाहिक द वर्जिन क्वीन (2005), आईटीवी की वुदरिंग हाइट्स (2008), द स्काई 1 के ड्रामा धारावाहिक द टेक (2009), और फिर बीबीसी की ब्रिटिश हिस्ट्रीकल अपराध ड्रामा की टेलीविजन धारावाहिक पिकी ब्लायंडर्स (2013) इसमें शामिल है।

हार्डी अक्सर ब्रिटिश एवं अमेरिकी स्टेज पर अपनी परफाॅर्मेंस देते रहे हैं। उन्हें 2003 मे निर्मित अरेबिया वी वुड ऑल बी किंग्स में निभाए किरदार स्कैंक के लिए द लाॅरेंस ऑलिवर अवार्ड से बतौर सर्वश्रेष्ठ समर्पित नव-अभिनेता के रूप में नामांकित के लिए गया, और फिर 2003 में उन्हें "अरेबिया वी वुड बी किंग्स" और "लुका इन ब्लड" के लिए लंदन इवनिंग स्टैंडर्ड थियेटर अवार्ड की ओर से बतंर बेहतरीन नव-अभिनेता के खिताब से नवाजा गया। उनकी पहली बतौर नाटक निर्माता 2007 "द मैन ऑफ मोड" और 2010 में नाट्य निर्देशक फिलिप सेमाॅर हाॅफमैन की "द लांग रेड रोड" में अदाकारी के लिए समीक्षकों की ओर से भरपूर प्रशंसा मिली।

## प्रारंभिक जीवन
अपने माता-पिता की एक लौती संतान, हार्डी का जन्म 15 सितंबर 1977 को लंदन के हैमरस्मिथ नगर में हुआ था, व इनका पालन-पोषण लंदन के ही ईस्ट शीन में हुआ। इनकी माँ, एन (जन्म नाम एन बैरेट), एक कलाकार और चित्रकार हैं, जिनका परिवार आयरिश कैथोलिक था। इनके पिता, एडवर्ड "चिप्स" हार्डी, एक विज्ञापन और कॉमेडी लेखक हैं। हार्डी ने दो निजी स्कूलों, रीड स्कूल और टॉवर हाउस स्कूल में अध्ययन किया, फिर रिचमंड ड्रामा स्कूल में और बाद में ड्रामा सैंटर लंदन में शिक्षा प्राप्त करी।

हार्डी ने युद्ध नाटकों में अपने कैरियर की शुरूआत करी, इन्होंने एचबीओ और बीबीसी की पुरस्कार विजेता लघु शृंखला *बैंड ऑफ ब्रदर्स* में संयुक्त राज्य अमेरिका सेना के प्राइवेट (सिपाही) जॉन जॅनोवैक की भूमिका निभाई थी। इन्होंने अपने फीचर फ़िल्म कैरियर की शुरुआत रिडले स्कॉट की 2001 की ब्लैक हॉक डाउन से की।

## सन्दर्भ

## बाहरी कड़ियाँ

* 

श्रेणी:जीवित लोग
श्रेणी:अंग्रेज़ फ़िल्म अभिनेता
श्रेणी:अंग्रेज़ मंच अभिनेता
श्रेणी:अंग्रेज़ टेलिविज़न अभिनेता
श्रेणी:अभिनेता
श्रेणी:1977 में जन्मे लोग
अर्ध दीर्घ अक्ष

अंगूठाकार|एक दीर्घवृत्त का अर्द्ध-मुख्य अक्ष
**मुख्य अक्ष** (major axis) एक दीर्घवृत्त का सबसे लंबा व्यास है, एक रेखा जो केंद्र और दोनों नाभियों से होकर गुजरती है, इसके छोर आकार के सर्वाधिक दूरी के बिंदु है। मुख्य अक्ष का आधा **अर्द्ध-मुख्य अक्ष** (semi-major axis) है और इस तरह नाभि से होकर केंद्र से दीर्घवृत्त के किनारे तक जाती है; अनिवार्य रूप से, यह कक्षा के सबसे दूरस्थ बिन्दुओं से ली गई, कक्षा की त्रिज्या की एक माप है। वृत्त के विशेष मामले में, अर्द्ध-मुख्य अक्ष एक त्रिज्या है। एक तरह से सोचे तो अर्द्ध-मुख्य अक्ष एक दीर्घवृत्त की सबसे लम्बी त्रिज्या है।

## बाहरी कड़ियाँ
* दीर्घवृत्त के अर्ध्य-मुख्य और अर्द्ध-लघु अक्ष इंटरैक्टिव एनीमेशन के साथ

.

श्रेणी:शांकव खंड
श्रेणी:खगोलीय यांत्रिकी
उपजाति

**उपजाति**, जिसे अंग्रेज़ी में Subspecies कहते हैं, जीवों के किसी जाति के अंतर्गत एक से अधिक वर्गीकरण को कहते। कोई उपजाति अपने आप में नहीं पहचानी जा सकती है: एक उपजाति किसी जाति की दो या अधिक उपजातियों में से एक हो सकती है। जाति की एक उपजाति नहीं हो सकती। यह संभव है कि किसी जाति की केवल एक ही उपजाति जीवित हो - जैसा कि मनुष्य में पाया जाता है।
वह प्राणी जो एक ही जाति की विभिन्न उपजातियों के सदस्य हैं, एक दूसरे से समागम करने में समर्थ होते हैं और उपजाऊ संतानें पैदा कर सकते हैं। उपजातियों के आपस के लक्षण उतने भिन्न नहीं होते हैं जितना जातियों के आपस में, लेकिन उनके लक्षण वंश (race या breed) से ज़्यादा भिन्न होते हैं।
उपजाति के अभिलक्षण मूलतः भौगोलिक दृष्टि से अलग-थलग पड़ने के कारण विकसित होते हैं। कहां जाता है कि ये चंद्रमा के प्यार में रोता भी है 

## सन्दर्भ

## इन्हें भी देखें
*उपजाति (छन्द)
दुर्रानी साम्राज्य

**दुर्रानी साम्राज्य** एक पठान साम्राज्य था जो अफ़ग़ानिस्तान पर केन्द्रित था और पूर्वोत्तरी ईरान, पाकिस्तान और पश्चिमोत्तरी भारत पर विस्तृत था। इस १७४७ में कंदहार में अहमद शाह दुर्रानी (जिसे अहमद शाह अब्दाली भी कहा जाता है) ने स्थापित किया था जो अब्दाली कबीले का सरदार था और ईरान के नादिर शाह की फ़ौज में एक सिपहसलार था। १७७३ में अहमद शाह की मृत्यु के बाद राज्य उसके पुत्रों और फिर पुत्रों ने चलाया जिन्होने राजधानी को काबुल स्थानांतरित किया और पेशावर को अपनी शीतकालीन राजधानी बनाया। अहमद शाह दुर्रानी ने अपना साम्राज्य पश्चिम में ईरान के मशाद शहर से पूर्व में दिल्ली तक और उत्तर में आमू दरिया से दक्षिण में अरब सागर तक फैला दिया और उसे कभी-कभी आधुनिक अफ़ग़ानिस्तान का राष्ट्रपिता माना जाता है।

## इन्हें भी देखें
* अहमद शाह दुर्रानी
* नादिर शाह
* सूरी साम्राज्य
* पठान

## सन्दर्भ

श्रेणी:भारत का इतिहास
श्रेणी:अफ़ग़ानिस्तान का इतिहास
रिवेंज के प्रकरणों की सूची

***रिवेंज*** () एक अमेरिकी टेलिविज़न ड्रामा शृंखला है, जिसकी रचना माइक कॅली ने की है तथा जिसमें मुख्य भूमिका में हैं मैडेलिन स्टो व एमिली वैन-कैंप। शृंखला का प्रिमीयर सितम्बर 21, 2012 को एबीसी चॅनल पर हुआ था।

## शृंखला सिंहावलोकन

## प्रकरण

## सन्दर्भ
मिलावट

एवं समाजविरोधी आचरण संसार के सभी देशों में पाया जाता है, किंतु अशिक्षित, निर्धन और अल्पविकसित देशों में यह अधिक देखने में आता है। दूध, घी, तेल, अन्न, आटा, चाय, काफी, शर्बत आदि महँगे तथा देहसंरक्षी पदार्थों (प्रोटेक्टिव फ़ूड्स) में अधिकतर अअपद्रव्की उपयोगिता कम हो जाती है। इससे जनता को जो स्वास्थ्यहानि होती है उसको रोकना परम आवश्यक है। सदाचारपूर्ण नैतिक शिक्षा, अत्यंत उपयोगी साद्रव्यीकरण रोकने में किसी देश में सफल सिद्ध नहीं हुई है। मानव स्वभावगत दोषों का अध्ययन करनेवाले न्यायशास्त्रियों का मत है कि खाद्य का अपद्रव्यीकरण रोकने के लिए कठोर दंडनीति अपनाना आवश्यक है। साधारण धनदंड सर्वथा अपर्याप्त है। भोजन को विषाक्त करनेवाला आततायी कहलाता है और 'नाततायी वधे दोष:' के अनुसार उसको दंड देना ही उचित है। इसी कारण ऐसे अपराधी के लिए धनदंड के अतिरिक्त अब कारादंड का भी विधान है। परंतु केवल दंडनीति से भी काम नहीं चलता। जनमत जागरण की भी आवश्यकता है।

दूध में जल, घी में वनस्पति घी अथवा चर्बी, महँगे और श्रेष्ठतर अन्नों में सस्ते और घटिया अन्नों आदि के मिश्रण को साधारणत: मिलावट या अपमिश्रण कहते हैं। किंतु मिश्रण के बिना भी शुद्ध खाद्य को विकृत अथवा हानिकर किया जा सकता है और उसके पौष्टिक मान (फूड वैल्यू) को गिराया जा सकता है। दूध से मक्खन का कुछ अंश निकालकर उसे शुद्ध दूध के रूप में बेचना, अथवा एक बार प्रयुक्त चाय की साररहित पत्तियों को सुखाकर पुन: बेचना मिश्रणरहित अपद्रव्यीकरण के उदाहरण हैं। इसी प्रकार बिना किसी मिलावट के घटिया वस्तु को शुद्ध एवं विशेष गुणकारी घोषित कर झूठे दावे सहित आकर्षक नाम देकर जनता को ठगा जा सकता है। इस कारण 'मिलावट' अथवा 'मिश्रण' जैसे शब्द खाद्यविकारी कार्यो के लिए पूर्ण रूप से सार्थक नहीं हैं। खाद्य पदार्थ के उत्पादन, निर्माण, संचय, वितरण, वेष्टन, विक्रय आदि से संबंधित वे सभी कुत्सित कार्य, जो उसके स्वाभाविक गुण, सारतत्व अथवा श्रेष्ठता को कम करनेवाले हैं, अथवा जिनसे ग्राहक के स्वास्थ्य की हानि और उसके ठगे जाने की संभावना रहती है, अपद्रव्यीकरण या अपनामकरण (मिसब्रैंडिंग) द्वारा सूचित किए जाते हैं। जनस्वास्थ्य तथा न्यायविधान की दृष्टि में ये शब्द बहुत व्यापक अर्थ के द्योतक हैं।

## मिलावट के विरुद्ध कानून

खाद्य पदार्थ के अपद्रव्यीकरण द्वारा जनता की स्वास्थ्यहानि को रोकने के लिए प्रत्येक देश में आवश्यक कानून बनाए गए हैं। भारत के प्रत्येक प्रदेश में शुद्ध खाद्य संबंधी आवश्यक कानून थे, किंतु भारत सरकार ने सभी प्रादेशिक कानूनों में एकरूपता लाने की आवश्यकता का अनुभव कर, देश-विदेशों में प्रचलित काननों का समुचित अध्ययन कर, सन्‌ 1954 में खाद्य-अपद्रव्यीकरण-निवारक अधिनियम (प्रिवेंशन ऑव फ़ूड ऐडल्टरेशन ऐक्ट) समस्त देश में लागू किया और सन्‌ 1955 में इसके अंतर्गत आवश्यक नियम बनाकर जारी किए। इस कानून द्वारा अपद्रव्यीकरण तथा झूठे नाम से खाद्यों का बेचना दंडनीय है।

## बाहरी कड़ियाँ
* खाद्य अपमिश्रण (मिलावट) के आसान परीक्षण 
* खाद्य अपमिश्रण रोकथाम कार्यक्रम
* खाद्य अपमिश्रण जाँच के आसान परीक्षण (डॉ॰ अनुपमा सिंह एवं डॉ॰ मानविका सहगल)
* खाद्य अपमिश्रण पर प्रश्नोत्तर
* राज्य आर्थिक अन्वेषण ब्यूरो, मध्य प्रदेश 
* Boloji.com:Adulteration of Food: A Deep Rooted Social Evil 

श्रेणी:खाद्य पदार्थ
श्रेणी:भ्रष्टाचार
न्याय (बहुविकल्पी)

* **[[न्याय]]** (justice) - नैतिकता, औचित्य, विधि (कानून), प्राकृतिक विधि, धर्म या समता के आधार पर 'ठीक' होने की स्थिति

* **[[न्याय दर्शन]]** जो भारतीय दर्शन का एक अंग है।

* न्याय - मुंशी प्रेमचंद द्वारा अनूदित पुस्तक

* न्याय (दृष्टांत वाक्य) - दृष्टांत वाक्य जिसका व्यवहार लोक में कोई प्रसंग आ पड़ने पर होता है। कोई विलक्षण घटना सूचित करनेवाली उक्ति जो उपस्थित बात पर घटती हो। (कहावत)
ऐवन पीटर्स

**ऐवन थॉमस पीटर्स** (जन्म: जनवरी 20, 1987) अमेरिकी अभिनेता हैं, जो मुख्यतः FX की पद्यावली हॉरर-ड्रामा गल्प टेलीविज़न शृंखला *[[अमेरिकन हॉरर स्टोरी]]* में निभाई गई अपनी टेट लैंगडन, एबीसी विज्ञान गल्प *इनवेज़न* में जॅसी वारन और एबीसी की ही ड्रामा *द डेज़* की अपनी कूपर डे की भूमिकाओं के लिए जाने जाते हैं।

## सन्दर्भ

## बाहरी कड़ियाँ
* ऐवन पीटर्स इण्टरनेट मूवी डेटाबेस पर

श्रेणी:जीवित लोग
श्रेणी:अमेरिकी फ़िल्म अभिनेता
श्रेणी:अमेरिकी टेलिविज़न अभिनेता
श्रेणी:1987 में जन्मे लोग
फॉक्स ब्रोडकास्टिंग कंपनी

**फॉक्स ब्रोडकास्टिंग कंपनी** () या जिसे आम तौर पर **फॉक्स नेटवर्क** या **फॉक्स** कहते हैं, एक अमेरिकी व्यापारिक प्रसारण टेलीविजन नेटवर्क है जो रूपर्ट मर्डोक की न्यूज़ कॉर्पोरेशन फॉक्स इंटरटेनमेंट की संपत्ति है। इसे ९ अक्टूबर १९८६ में शुरू किया गया था और यह १८-४९ के उम्र के दर्शकों के बिच २००४-२००९ का सर्वाधिक रेटिंग वाला नेटवर्क बन गया। २००७-२००८ में यह अमेरिका का सर्वाधिक लोकप्रिय नेटवर्क बन गया और इसने सीबीएस का स्थान छीन लिया। सीबीएस ने अपना स्थान २००९-०९ में पुनः अर्जित कर लिया।

## सन्दर्भ

श्रेणी:अमेरिकी कम्पनियाँ
श्रेणी:बहुराष्ट्रीय कम्पनियाँ
गाम्बिया संसदीय चुनाव, २०१२

यह संसदीय चुनाव २९ मार्च २०१२ को गाम्बिया में आयोजित किया गया। चुनाव में ४८ एकसदनी नेशनल असेंबली की 53 सीटों के लिए पांच सीटों पर चुनाव हुए जिन्में से ५ राष्ट्रपति द्वारा नियुक्त किए गए।right|250px
## सन्दर्भ

श्रेणी:चुनाव
श्रेणी:2012
रे-बैन एविएटर

[thumb|[रे-बैन 3025 बड़ा धातुई एविएटर चश्मा]]
**एविएटर** () धूप के चश्मे का एक प्रकार है जिसका विकास बौश एंड लोम्ब ने रे-बैन ब्रांड के अंतर्गत किया है। इसकी विशेषता इसका काले या रौशनी को परावर्तित करने वाले शीशे है जो आँखों के आकार से दो या तिन गुना बड़े होते है, साथ ही पतली धातु की दोहरी या तिहरी पट्टियाँ व कान तक जाने वाले केबल है। इसका डिज़ाइन इस प्रकार है कि चश्मा इंसानी आँख को लगभग पुरी तरह ढक लेता है व किसी भी कोण के आने वाली रौशनी से उन्हें बचाता है।

## इतिहास
एविएटर चश्मो को १९३६ में रे-बैन द्वारा वैमानिकों की आँखों की उड़ान भरते वक्त सुरक्षा के लिए विकसित किया गया था। इनका नाम एविएटर इसीलिए रखा गया था क्योंकि यह खास कर वैमानिकों के लिए थे जिन्हें अंग्रेज़ी भाषा में एविएटर कहते हैं। रे-बैन ने इन्हें एक वर्ष बाद आम जनता को बेचना शुरू कर दिया था।

## सन्दर्भ
ड्रेकुला (१९९२ फ़िल्म)

**ड्रेकुला** (अंग्रेज़ी: **Dracula** / **Bram Stoker's Dracula**) एक १९९२ गोथिक हॉरर फिल्म के रोमांस की कल्पना है। यह निर्देशित किया है और सह उत्पादन: फ़्रांसिस फ़ोर्ड कोपोला. यह उपन्यास **[[ड्रेकुला]]** ब्रैम स्टोकर द्वारा पर आधारित है।

## कास्ट

### हिन्दी डबिंग कर्मचारी
* डब संस्करण जारी करने का वर्ष: २००१
* मीडिया: वीसीडी/डीवीडी/ब्लू-रे डिस्क
* द्वारा निर्देशित: ????
* अनुवाद: ????
* समायोजन: ????
* उत्पादन: ????

## सन्दर्भ

## बाहरी कड़ियाँ
* 
श्रेणी:1992 की फ़िल्में
श्रेणी:अमेरिकी फ़िल्में
श्रेणी:ब्रिटिश फ़िल्में
श्रेणी:अंग्रेज़ी फ़िल्में
श्रेणी:विनोना राइडर अभिनीत फिल्में
श्रेणी:डरावनी फिल्में
श्रेणी:1992 की डरावनी फिल्में
श्रेणी:उपन्यासों पर आधारित फिल्में
श्रेणी:1990 के दशक की डरावनी फिल्में